Avanture Sherlocka Holmesa (serija)

Avanture Sherlocka Holmesa () naziv je TV-adaptacije priča o Sherlocku Holmesu koju je snimila Granada Television između 1984. i 1994. iako su samo prve 2 sezone serijala nosile ovaj naziv. Serija je originalno prikazivana na britanskom ITV-u, a ulogu slavnog detektiva tumačio je Jeremy Brett. Danas se Brettova interpretacija smatra krajnjom scenskom verzijom Holmesa, ujedno i najrealnijom i najvjerodostojnijom, ali se o tome još vode diskusije."Prostrani svijet Sherlocka Holmesa" , Društvo Sherlocka Holmesa, London"Jeremy Brett: Definitivni Sherlock Holmes", bakerstreetdozen.com"Sherlock Holmes na ekranima"

Holmesovog prijatelja i saradnika, dr. Johna Watsona, koji je portretiran kao potpuno kompetentan pomoćnik kakvog je Holmes želio, tumačio je David Burke, no on je otišao iz serije kako bi mogao provesti više vremena sa sinom i suprugom. Burke je kao zamjenu predložio Edwarda Hardwickea, koji je glumio Watsona od Burkeova odlaska do kraja serijala.

 O seriji 
Filmski producent serije ispočetka je bio Michael Cox, a kasnije ga je zamijenila June Wyndham Davies. Seriju je za televiziju prilagodio John Hawkesworth, napisavši i scenarij za većinu epizoda. Ostali scenaristi bili su Alexander Baron, Jeremy Paul, T. R. Bowen i Alan Plater. Identična replika Ulice Baker napravljena je u Granadinom studiju u ulici Quay u Manchesteru. Studio je kasnije postao turistička atrakcija, ali je zatvoren 1999.

Osim Bretta, Burkea i Hardwickea, stalnu glumačku ekipu činili su Rosalie Williams kao gđa Hudson i Colin Jeavons kao inspektor Lestrade iz Scotland Yarda. Charles Gray nekoliko je puta glumio Holmesovog brata Mycrofta (glumio ga je i u filmu Sedampostotni rastvor iz 1976), dok je Eric Porter igrao Holmesovog zakletog neprijatelja, prof. Moriartyja. Ulogu sluge, Joa Barnesa, koji oponaša ledi Beatrice u epizodi "Old Shoscombe Place" tumačio je Jude Law, koji je kasnije glumio Watsona u filmu Sherlock Holmes iz 2009. i njegovom nastavku Igra sjenki (2011).

Snimanje serije prekinuto je nakon Brettove smrti od srčanog udara 1995. Međutim, do tog događaja bile su se pojavile vijesti da je Brett već prije odlučio više ne glumiti Holmesa – bio je teško bolestan tokom snimanja posljednje sezone, tj. Memoara Sherlocka Holmesa i čak je kolabirao na setu tokom snimanja jedne epizode.

Ova serija vjerovatno je najvjernija TV-adaptacija mnogih priča o Holmesu iako se autori nisu uvijek dosljedno držali originala (nekad u odnosu na radnju, a nekad u odnosu na likove), naročito u epizodama snimljenim 1990-ih. Velika promjena bila je Holmesovo odricanje od kokaina u epizodi "Đavolje stopalo", što je urađeno po odobrenju Doyleove kćerke kad se otkrilo da serija ima i znatnu dječiju publiku. I pored toga, serija je veoma hvaljena zbog glumaca, vjernosti Doyleovom originalnom konceptu u karakterizaciji dr. Watsona, visokih produkcijskih vrijednosti i pažnje posvećene detaljima (historijskog) perioda.

Osim emitiranja u Britaniji, serija je bila popularna i u prekomorskim zemljama, naročito u SAD-u, gdje je emitirana na televizijama koje su bile u sklopu PBS-a (mreže javnih emitera). Također je prikazivana i na kablovskim programima Disney Channel i A&E Network (SAD) te CBC (Kanada). U Britaniji se reprizirala na programima Granada Plus, ITV3 i BBC Two, koji je prikazao cijelu seriju u terminu subotom popodne od 2003. do 2005. To je ovu seriju učinilo jednom od rijetkih važnijih ITV-jevih serija ikad koje su više puta emitirane na BBC-ju. U martu 2006. serija se vratila na svoj originalni kanal prvi put nakon više od decenije, kao dio svakodnevne programske sheme u poslijepodnevnim satima.

Čitava serija izdana je na VHS-u i DVD-u (dvaput), a u najskorijem izdanju iz 2005. iskorišteni su digitalno obrađeni videozapisi, originalno pripremljeni za emitiranje na BBC-ju Two.

 Epizode 
U seriji je adaptirana 41 od 60 priča o Holmesu (uključujući tu i četiri romana), koje je napisao Arthur Conan Doyle. Snimljeno je više od 36 sati materijala i pet specijalnih cjelovečernjih epizoda. Datum označava prvo emitiranje na ITV-ju.
 Avanture Sherlocka Holmesa

1984.
"Skandal u Češkoj" – 24. 4. 1984.
"Likovi plesača" – 1. 5. 1984.
"Pomorski mirovni sporazum" – 8. 5. 1984.
"Usamljeni biciklist" – 15. 5. 1984.
"Grbavac" – 22. 5. 1984.
"Šarena vrpca" – 29. 5. 1984.
"Plavi granat" – 5. 6. 1984.

1985.
"Bakrene bukve" – 25. 8. 1985.
"Prevodilac sa grčkog" – 1. 9. 1985.
"Norvudski graditelj" – 8. 9. 1985.
"Pacijent-stanar" – 15. 9. 1985.
"Savez riđokosih" – 22. 9. 1985.
"Posljednji problem" – 29. 9. 1985.

 Povratak Sherlocka Holmesa

1986.
"Prazna kuća" – 9. 7. 1986.
"Abbey Grange" – 16. 7. 1986.
"Musgraveov ritual" – 23. 7. 1986.
"Druga mrlja" – 30. 7. 1986.
"Čovjek s iskrivljenom usnom" – 6. 8. 1986.
"Priorijska škola" – 13. 8. 1986.
"Šest Napoleona" – 20. 8. 1986.

1987.
"Znak četverice" – 29. 12. 1987 (cjelovečernja epizoda)

1988.
"Đavolje stopalo" – 6. 4. 1988.
"Srebrni Trak" – 13. 4. 1988.
"Wisteria Lodge" – 20. 4. 1988.
"Planovi za podmornicu Bruce-Partington" – 27. 4. 1988.
"Baskervilski pas" – 31. 8. 1988 (cjelovečernja epizoda)

Knjiga slučajeva Sherlocka Holmesa

1991.
"Nestanak ledi Frances Carfax" – 21. 2. 1991.
"Problem mosta Thor" – 28. 2. 1991.
"Shoscombe Old Place" – 7. 3. 1991.
"Misterija Boskompske doline" – 14. 3. 1991.
"Čuveni klijent" – 21. 3. 1991.
"Pužući čovjek" – 28. 3. 1991.

1992.
"Majstor ucjene" – 2. 1. 1992 (cjelovečernja epizoda; prema priči "Charles Augustus Milverton")

1993.
"Posljednji vampir" – 27. 1. 1993 (cjelovečernja epizoda; prema priči "Vampir iz Sussexa")
"Pogodni prosac" – 10. i 17. 2. 1993 (dvodijelna epizoda, nekad prikazivana i kao jedna cjelovečernja; prema priči "Plemeniti neženja")

Memoari Sherlocka Holmesa

1994.
"Tri konjića" – 7. 3. 1994. 
"Umirući detektiv" – 14. 3. 1994.
"Zlatni cviker" – 21. 3. 1994 (Edward Hardwicke nije tumačio Watsona jer je dovršavao drugi film. Umjesto njega je nastupio Charles Gray kao Mycroft Holmes, zamijenivši u priči Watsona.)
"Crveni krug" – 28. 3. 1994.
"Mazarinov dijamant" – 4. 4. 1994 (Sadrži materijale iz priče "Tri Garrideba". Jeremy Brett nastupa samo u kameo-ulozi zbog lošeg zdravlja. Umjesto njega Gray se ponovo pojavljuje kao Mycroft Holmes.)
"Kartonska kutija" – 11. 4. 1994.

 DVD-izdanja 
 Regija 1 
MPI Home Video izdao je cijelu seriju na DVD-u za regiju 1, u različitim varijantama. Avanture i Povratak izdani su i na odvojenim diskovima i kao kolekcija. Knjiga slučajeva i Memoari izdani su kao odvojeni kolekcijski setovi. U dodatku na to, 25. 9. 2007. prvi put je izdan set s kompletnom serijom (41 epizoda).
Naziv DVD-a Broj epizodaDatum izdavanja The Adventures Of Sherlock Holmes: Boxed Set Collection1330. 4. 2002. The Return of Sherlock Holmes DVD Collection1126. 8. 2003. The Casebook of Sherlock Holmes DVD Collection928. 9. 2004. The Memoirs of Sherlock Holmes DVD Collection626. 10. 2004. Sherlock Holmes: The Complete Granada Television Series4125. 9. 2007.

 Regija 2 
ITV DVD izdao je cjelokupnu seriju u različitim kolekcijama, kao i kompletan set.
Naziv DVD-a Broj epizodaDatum izdavanja Sherlock Holmes: The Adventures/The Return2621. 2. 2005. Sherlock Holmes: The Case Book/The Memoirs1521. 2. 2005. Sherlock Holmes - The Complete Collection4121. 2. 2005. i 24. 8. 2009

 Ostale produkcije 
Tokom 1988. i 1989. Brett i Hardwicke nastupali su na West Endu u predstavi Tajna Sherlocka Holmesa (The Secret of Sherlock Holmes), koju je specijalno za njih napisao jedan od scenarista serije, Jeremy Paul. Godine 1992. ovaj se dvojac pojavio u mini epizodi (dužine desetak minuta) u okviru Misterije četiri hrasta, koja je emitirana kao dio ITV-jevog dobrotvornog telemaratona Telethon 92. Ova epizoda bila je jedan dio četverodijelne sekvence priča u kojoj su nastupili glavni glumci četiriju tadašnjih ITV-jevih detektivskih serija, koji pokušavaju riješiti istu misteriju nezavisno jedni od drugih. Ovo je emitirano po sistemu "dvije epizode po večeri" tokom jednog vikenda.

 Reference 

 Vanjski linkovi 






 Avanture Sherlocka Holmesa na BFI-evoj stranici Screenonline
 Avanture Sherlocka Holmesa na TV.com
 Intervju sa June Wyndham-Davies, producenticom serije

Kategorija:Britanske TV-serije
Kategorija:Britanske detektivske serije
*
Kategorija:Britanske TV-serije iz 1980-ih
Kategorija:Britanske TV-serije iz 1990-ih
Kategorija:Britanske TV-serije sa početkom prikazivanja 1984.
Kategorija:TV-emisije na engleskom jeziku
Kategorija:Britanske dramske serije iz 1980-ih
Kategorija:Britanske dramske serije iz 1990-ih